বেঙ্গালুরু কনসার্টে শিল্পা রাওয়ের সঙ্গে মঞ্চ মাতালেন এড শিরান

ওয়েব ডেস্ক: গত কয়েক সপ্তাহ আগে ভারত সফরে এসেছেন পপস্টার এড শিরান (ED Sheeran )। ভারত সফরের মাঝেই তাঁকে দেখা গিয়েছে সেতার বাজাতে। বর্তমানে গায়ক তেলুগুতে গান করারও চেষ্টা করেছেন। বেঙ্গালুরু কনসার্টে, শিল্পা রাওয়ের (Shilpa Rao) সঙ্গে ‘দেবরা’- এর হিট গান ‘চুট্টমাল্লে’ গেয়ে সকলকে তাক লাগিয়ে দিলেন। দুজনের এই পারফরম্যান্স সোশ্যাল মিডিয়ায় ইতিমধ্যেই ভাইরাল হয়েছে।

Ed’s first Telugu song with @shilparao11 ? pic.twitter.com/7jJh6stkyW

— Ed Sheeran HQ (@edsheeran) February 9, 2025

ইতিমধ্যে শিরান হায়দরাবাদ ও চেন্নাইতে পারফর্ম করেছেন। চেন্নাই কনসার্টে তিনি কিংবদন্তি সুরকার এ আর রহমানের সঙ্গে মঞ্চ ভাগ করে নিয়েছিলেন। দু’জনে ‘উর্বশী’ গানে পারফর্ম করেছেন। সোমবার বেঙ্গালুরু থেকে কলকাতায় পা রেখেছে এড শিরান (Ed Sheeran)। শহরে ফিরেই সোজা ছুটে গেলেন অরিজিৎ সিংয়ের (Arijit Singh) মুর্শিদাবাদের জিয়াগঞ্জে বাড়িতে। ব্রিটিশ পপস্টারও যে ভারতীয় গায়কের অন্ধভক্ত, তা আরও একবার প্রমাণ হয়ে গেল। গত সেপ্টেম্বর মাসেই লন্ডনের স্পেশাল কনসার্টে এড শিরানের সঙ্গে মঞ্চ ভাগ করে নেন অরিজিৎ সিং। দুই সুপারস্টারের গায়কের যুগলবন্দির দেখে মুগ্ধ হয়েছিলেন শ্রোতা-অনুরাগীরাও।