রাজস্থান রয়্যালসের সঙ্গে ক্রিকেটে মজে এড শিরান

কলকাতা: কখনও বন্ধু অরিজিৎ সিংয়ের (Arijit Singh) স্কুটি চেপে জিয়াগঞ্জের রাস্তায় ঘুরে বেরান, কখনও আবার বেঙ্গালুরুর রাস্তায় বাস্কিং করতে দেখা যায় তাঁকে। এবার এড শিরানকে (Ed Sheeran) দেখা গেল ব্যাট হাতে। তরুণ ক্রিকেটারদের সঙ্গে ব্যাট, বলের খেলায় মত্ত হতে। মিউজিক্যাল ট্যুর নিয়ে সদ্য ভারতে পা রেখেছেন এড শিরান। পুনে, হায়দরাবাদ, চেন্নাই, বেঙ্গালুরু হয়ে এবার শিলংয়ে শো করবেন তিনি। ব্রিটিশ পপস্টার এড শিরান সোমবার কলকাতায় নেমে মুর্শিদাবাদের জিয়াগঞ্জে চলে যান অরিজিৎ সিংয়ের বাড়িতে। এরপর বিকেলে নিজের স্কুটিতে করেই এড শিরানকে নিয়ে বেড়িয়ে পড়েন অরিজিৎ। এরপরই প্রিয় বন্ধু শেন ওয়ার্নকে শ্রদ্ধা জানাতে ক্রিকেট মাঠে নেমে পড়লেন এড শিরান।

আরও পড়ুন: “বাবা-মায়ের যৌন মিলন…”, বলেই চরম বিপাকে ইউটিউবার রণবীর

ব্যাঙ্গালুরুতে ব্রিজেশ প্যাটেল ক্রিকেট অ্যাকাডেমিতে হাজির হন তিনি। ব্রিজেশ প্যাটেল অ্যাকাডেমিতে আইপিএলের শিবির চলছিল। অনুশীলন করছিলেন রাজস্থান রয়্যালসের রিয়ান পরাগ, তুষার দেশপাণ্ডেরা। সেখানেই ক্রিকেট খেলতে নামেন এড শিরান (ED Sheeran Plays Cricket)। ব্রিটিশ পপস্টারকে দেখা গেল রাজস্থান রয়্যালসের (Rajasthan Royals) জার্সিতে, পিঠে ২৩ নম্বর। যেই নম্বর পরে প্রথম রয়্যাল হিসাবে একমাত্র আইপিএলবিজয়ী অধিনায়ক শেন ওয়ার্ন মাঠে নামতেন। শিরান এবং ওয়ার্নের মধ্যে অত্যন্ত সুসম্পর্ক ছিল। এই জার্সি শিরানকে উপহার দেওয়া হয়েছে। উপহার পেয়ে আবেগঘন হয়ে পড়েন শিরান। তুষার, পরাগদের বিরুদ্ধে ব্যাটিং করতে দেখা যায় শিরানকে। তাঁর ব্যাটিং দেখে মুগ্ধ ক্রিকেটাররা। সাধারণত গিটার হাতে মঞ্চ মাতাতে দেখা যায় শিরানকে। তবে ব্যাট হাতেও বেশ ছন্দে দেখা গেল তাঁকে।

Won the toss and asked @edsheeran to bat first! ? pic.twitter.com/k9TFcU6dev

— Rajasthan Royals (@rajasthanroyals) February 11, 2025

অন্য খবর দেখুন